הטבעת שלה כדי שיחשבו שהיא נשואה או מאורסת לפחות, כל מיני, יפה, שמעתי, גם אני שמתי לב לזה, ומה איתך, עמליה, על הטבעת כבר שמעתי, גם על שהיא מגונדרת, מה יש לך להוסיף, ברכי פקו, יונה אני לא מרגלת ואני לא פושעת מלחמה, ואני גם לא בשירותי האינטליגנציה, ובכלל, היא לא מוצאת חן בעיניי, נקודה. אהא. אהא. הרגשה כזאת. הרגשה כזאת- יונה די, את מפחידה אותי, היא מפחידה אותי, אני באמת לא יודעת אבל היא לא נראית לי. מעניין. מה. שהיא הפסיקה להיראות לי בסדר. שינוי תהומי. תודה לך עמליה, גם לך נתניה, אמצא איך להיפטר ממנה. עמליה תודה-תודה-תודה, נפטרתי ממנה, עלוקה לא קטנה, ולא רואים עליה, בכלל, עם פני המלאך שהיא עושה רוב הזמן, והעיניים שהיא עושה לכולם, בנים, בנות, מורים, מורות, תודה לך, ואיך עשית, הפסקתי להקשיב לסיפורים שלה ואמרתי לה שאין צורך שתלווה אותי הביתה, הרי שתינו בנות, אבל איך, איך בדיוק, פשוט מאוד, הפסקתי אותה בכל פעם שהתחילה לספר לי נסים ונפלאות, ועל הלבטים שיש לה, אפשר לחשוב, היא מתחבטת קשות, תתארי לך, והיא לא שומעת את עצמה, כבר סנילית, המסכנה, חוזרת כמו תוכי ולא שמה לב שהשני משתעמם, ויש לה פרטנציות,